Astăzi începe adevărata campanie de vaccinare. Zilnic, vor fi vaccinate câte 20.000 de cadre medicale, în 340 de centre din toată țara.
Vaccinarea anti-COVID, adică speranța pentru viața normală, începe, cu adevărat, astăzi. Colonelul Gheorghiță ne spune că de astăzi vor fi vaccinați câte 20 de mii de doctori și asistenți. În 340 de centre din toată țara și în 8 ore de lucru.
Primul medic vaccinat a fost doctorul Dana Olar, medic şef Secţie Pneumologie, fiind unul dintre medicii care tratează pacienţi diagnosticaţi cu virusul SARS-CoV-2 încă de la începutul pandemiei."Sunt foarte fericită astăzi (luni – n.r.) pentru că am aşteptat această zi de zece luni, din luna martie, de când am început să tratăm pacienţi diagnosticaţi cu COVID-19. Chiar dacă respectăm toate măsurile de prevenţie – dezinfectarea şi spălarea mâinilor cât mai des, purtăm măşti, distanţarea socială…, din păcate constatăm că virusul continuă să se propage.Eu cred că singura măsură logică şi eficientă o reprezintă vaccinarea, imunizarea. Eu vă doresc sănătate şi responsabilitate – responsabilitate faţă de dumneavoastră şi faţă de cei din jurul dumneavoastră", a declarat dr. Dana Olar, medic şef Secţie Pneumologie, Spitalul Clinic Judeţean de Urgenţă Arad.Sunt patru puncte de vaccinare la nivelul spitaluluiLa nivelul spitalului s-au amenajat patru puncte de vaccinare – în clădirea din Strada Stephan Ludwig Roth (Grădişte), în sediul central al instituţiei – strada Andrenyi Karoly, la fostul Spital Municipal – Piaţa Mihai Viteazu şi pe Bulevardul Revoluţiei, la Policlinica Dacia."Am preluat de la Direcţia de Sănătate Publică a Judeţului Arad 41 de flacoane de vaccin, iar în cursul zilei de astăzi (luni – n.r.) vor fi vaccinaţi 203 angajaţi ai Spitalului Clinic Judeţean de Urgenţă Arad", a declarat ec. Florina Ionescu, manager interimar SCJU Arad.: Vaccinarea a început luni dimineaţă şi la Spitalul Orăşenesc IneuPrimii vaccinaţi au fost managerul spitalului Monica Mang şi medicul Mihai Dudea, coordonatorul centrului de vaccinare.Ei spun că vaccinul este sigur şi că reprezintă modalitatea de a ajunge la o viaţa normală."Decizia de vaccinare a fost a mea personală, trebuie fiecare dintre noi să fim responsabili, să cântărim cu atenţie beneficiile şi riscurile şi să decidem în consecinţă. Trebuie să înţelegem că prin acest proces organismul creează anticorpi contra virusului şi este o şansă extraordinară de a nu permite îmbolnăvirea. Sfatul meu pentru populaţie este ca fiecare să se informeze corect, din surse sigure şi să ia cea mai bună decizie", scrie în mesajul managerului spitalului din Ineu. Brăila: Vaccinarea va începe la ora 12:00. Au fost repartizate aproximativ 1000 de doze de vaccinŞi la Brăila au fost repartizate aproape 1.000 de doze de vaccin. Acestea sunt distribuite la principalele spitale din judeţ, iar vaccinarea va începe la ora 12.00."Pentru această fază a procesului de vaccinare au fost solicitate 975 doze care au sosit în această dimineaţă, la Direcţia de Sănătate Publică Brăila, cu un transport special, de la Spitalul Militar de Urgenţă Alexandru Gafencu Constanţa, stabilit ca centru zonal. De la DSP Brăila dozele de vaccin vor fi distribuite centrelor de vaccinare, cu respectarea tuturor măsurilor privind condiţiile de transport, cu sprijinul echipajelor de poliţie şi jandarmerie.Cele patru centre stabilite pentru această etapă sunt Spitalul de Urgenţă Judeţean, Spitalul de Psihiatrie Sfântul Pantelimon, Spitalul de Pneumoftiziologie şi Spitalul Orăşenesc Făurei", au anunţat reprezentanţii Inspectoratului pentru Situaţii de Urgenţă Dunărea al judeţului Brăila. Buzău: Prima persoană vaccinată a fost medicul şef al Secţiei de Boli Infecţioase a Spitalului Judeţean de UrgenţăCampania de vaccinare anti-Covid a început luni la Buzău. Prima persoană vaccinată a fost Bogdan Micu, medicul şef al Secţiei de Boli Infecţioase a Spitalului Judeţean de Urgenţă, cel care a îngrijit de la debutul pandemiei sute de bolnavi de Covid-19."Severitatea cazurilor pe care le-am văzut în Secţia de Boli Infecţioase atât la persoane cu comorbidităţi şi în vârstă, dar mai ales la cei fără comorbidităţi, la persoane tinere, m-a convins să mă vaccinez. Fiecare caz te afectează. Recomandarea mea fermă este pentru vaccinare atât pentru cadrele medicale, cât şi pentru populaţie în general", a declarat Bogdan Micu.Cel de-al doilea cadru medical vaccinat a fost Iulian Coliof, primul medic al Spitalului Judeţean de Urgenţă Buzău care s-a infectat cu SARS CoV-2.În noaptea de duminică spre luni, în judeţul Buzău au ajuns 975 de doze de vaccin anti-Covid.Vaccinarea anti-COVID în România începe azi, 4 ianuarie 2021Vaccinarea anti-COVID, adică speranța pentru viața normală, începe, cu adevărat, astăzi. Nu spun eu asta, ci colonelul Gheorghiță.Cei care gestionează campania de imunizare recunosc că ultimele 7 zile au fost așa, o joacă de-a vaccinarea și abia de azi iau treaba în serios. S-au odihnit de sărbători, iar acum încep în forță.Există însă o mulțime de întrebări. Cum fac asta? Câți medici și asistenți sunt înscriși la această oră pe liste?Câte doze și în care centre sunt administrate? Și când începem să vaccinăm alte categorii? Sau cât mai așteaptă la rând senorii sau profesorii? Iar dacă statul eșuează, poate prelua privatul parte din vaccinare, așa cum s-a întâmplat în cazul testării?Să o luăm pe rând. Cu ceea ce știm. Colonelul Gheorghiță ne spune că de astăzi vor fi vaccinați câte 20 de mii de doctori și asistenți. În 340 de centre din toată țara. În 8 ore de lucru. Iar pentru asta, au trimis deja la centrele de vaccinare încă 36 de mii de doze de ser anti-COVID.Asta înseamnă că în depozite au mai rămas la această oră 100 de mii de doze. În zilele următoare, mai vin de la Comisia Europeană încă 140 de mii.Hai să exersăm împreună matematica din școala generală. O adunare simplă arată că până duminică vom avea în țară240.556 de doze de vaccin. Dacă vaccinăm, cum spune colonelul Gheorghiță, 20 de mii de medici și asistenți pe zi, înseamnă că vom folosi 120 de mii de doze.Știi deja, noi imunizăm doar 6 zile, duminica nu se lucrează. O simplă scădere îți arată că rămânem în depozit la finalul săptămânii cu alte 120.556 de doze.